
Jelgavas valstspilsētas pašvaldības izglītības iestāde
Jelgavas sākumskola 

Reģ. Nr. Izglītības iestāžu reģistrā 2811902954, Pulkveža Oskara Kalpaka iela 34, Jelgava, LV-3001, 
tālrunis: 63022236, 63024449, e-pasts: 4ssk@izglitiba.jelgava.lv 


APSTIPRINĀTS
ar Jelgavas valstspilsētas pašvaldības domes
2026. gada 30. jūlija lēmumu Nr.12/15

Jelgavas valstspilsētas pašvaldības izglītības iestādes 
“Jelgavas sākumskola”
NOLIKUMS

Izdots saskaņā ar
Izglītības likuma 22. panta pirmo un otro daļu,
Vispārējās izglītības likuma 8. un 9. pantu
I. Vispārīgie jautājumi
1. Jelgavas valstspilsētas pašvaldības izglītības iestāde “Jelgavas sākumskola” (turpmāk – izglītības iestāde) ir Jelgavas valstspilsētas pašvaldības domes (turpmāk – dibinātājs) dibināta izglītības iestāde vispārējās izglītības programmu īstenošanai.
2. Izglītības iestādes darbības tiesiskais pamats ir Izglītības likums, Vispārējās izglītības likums, citi normatīvie akti, kā arī dibinātāja izdotie tiesību akti un šis nolikums.
3. Izglītības iestāde ir pastarpinātās pārvaldes iestāde, tai ir noteikta parauga veidlapas un var būt savs zīmogs un simbolika. Izglītības iestāde atrodas Jelgavas valstspilsētas pašvaldības (turpmāk – pašvaldība) izpilddirektora vietnieka pakļautībā un pašvaldības iestādes “Jelgavas izglītības pārvalde” (turpmāk – Jelgavas izglītības pārvalde) pārraudzībā.
4. Izglītības iestādes juridiskā adrese: Pulkveža Oskara Kalpaka iela 34, Jelgava, LV – 3001, Latvija.
5. Dibinātāja juridiskā adrese: Lielā iela 11, Jelgava, LV – 3001, Latvija.
6. Izglītības iestādi reorganizē vai likvidē dibinātājs normatīvajos aktos noteiktajā kārtībā, paziņojot par to Ministru kabineta noteiktai institūcijai, kas kārto Izglītības iestāžu reģistru.
II. Izglītības iestādes darbības mērķis, pamatvirziens un uzdevumi
7. Izglītības iestādes darbības mērķis ir veidot izglītības vidi, organizēt un īstenot mācību un audzināšanas procesu, lai nodrošinātu valsts pamatizglītības standartā noteikto mērķu sasniegšanu
8. Izglītības iestādes darbības pamatvirziens ir izglītojoša un audzinoša darbība.
9. Izglītības iestādes uzdevumi ir:
9.1. īstenot izglītības programmas, veikt mācību un audzināšanas darbu, izvēlēties izglītošanas darba metodes un formas;
9.2. nodrošināt izglītojamo ar iespējām apgūt zināšanas un prasmes, kas ir nepieciešamas personiskai izaugsmei un attīstībai, pilsoniskai līdzdalībai, nodarbinātībai, sociālajai integrācijai un izglītības turpināšanai;
9.3. izkopt izglītojamā prasmi patstāvīgi mācīties un pilnveidoties, nodrošinot izglītojamo karjeras vadības prasmju apguvi un attīstīšanu, kas ietver savu interešu, spēju un iespēju apzināšanos tālākās izglītības un profesionālās karjeras virziena izvēlei;
9.4. veicināt izglītojamo pilnveidošanos par garīgi, emocionāli un fiziski attīstītu personību un izkopt veselīga dzīvesveida paradumus;
9.5. sekmēt izglītojamā sociāli aktīvu un atbildīgu attieksmi pret sevi, ģimeni, sabiedrību, vidi un valsti, saglabājot un attīstot savu valodu, etnisko un kultūras savdabību; pilnveidot izpratni par Latvijas Republikas Satversmē un citos tiesību aktos ietvertajiem cilvēktiesību pamatprincipiem un audzināt krietnus, godprātīgus, atbildīgus cilvēkus – Latvijas patriotus;
9.6. sadarboties ar izglītojamā vecākiem vai personu, kas realizē aizgādību (turpmāk – vecāki), lai nodrošinātu izglītības ieguvi;
9.7. nodrošināt izglītības programmas īstenošanā un izglītības satura apguvē nepieciešamos mācību līdzekļus, tai skaitā elektroniskajā vidē;
9.8. nodrošināt izglītības kvalitāti, paaugstinot mācību priekšmetu stundu kvalitāti un veicinot katra pedagoga profesionālo izaugsmi;
9.9. veicināt izglītojamo mācību motivāciju un prieku par mācīšanās procesu un sasniegtajiem rezultātiem, izmantojot katra izglītojamā potenciālu;
9.10. veidot izglītojamajiem izpratni par Latvijas valstij un tās sabiedrībai būtiskām vērtībām un tradīcijām un iesaistīt izglītojamos šo vērtību un tradīciju saglabāšanā; 
9.11. veidot mūsdienīgi modernu un drošu izglītības vidi;
9.12. nodrošināt racionālu un efektīvu izglītībai atvēlēto finanšu resursu pārvaldību;
9.13. aizpildīt un iesniegt oficiālās statistikas veidlapu (atbilstoši normatīvajos aktos par oficiālās statistikas veidlapu paraugiem izglītības jomā noteiktajam), aktualizēt Izglītības iestāžu reģistrā norādāmo informāciju atbilstoši Ministru kabineta noteikumiem par valsts izglītības informācijas sistēmas saturu, uzturēšanas un aktualizācijas kārtību, kā arī nodrošina pašvērtējuma ziņojuma aktualizāciju un tā pieejamību iestādes vai dibinātāja tīmekļvietnē;
9.14. pildīt citus normatīvajos aktos paredzētos izglītības iestādes uzdevumus.
III. Izglītības iestādē īstenojamās izglītības programmas
10. Izglītības iestāde īsteno vispārējās pamatizglītības pirmā posma programmas.
11. Izglītības iestāde var īstenot interešu izglītības un citas izglītības programmas atbilstoši normatīvajos aktos noteiktajam.
IV. Izglītības procesa organizācija
12. Izglītības procesa organizāciju izglītības iestādē nosaka Izglītības likums, Vispārējās izglītības likums, citi ārējie normatīvie akti, izglītības iestādes iekšējie normatīvie akti, šis nolikums, kā arī citi izglītības iestādes vadītāja (turpmāk – direktors) izdotie tiesību akti un lēmumi.
13. Mācību gada ilgumu un mācību slodzi nedēļā nosaka Vispārējās izglītības likums. Mācību gada sākuma un beigu datumu, kā arī izglītojamo brīvdienas nosaka Ministru kabinets.
14. Mācību nedēļas ilgums ir piecas darba dienas.
15. Mācību darba organizācijas pamatforma ir mācību stunda, kuras ilgumu nosaka Vispārējās izglītības likums.
16. Mācību stundu slodzes sadalījumu pa nedēļas dienām nosaka mācību priekšmetu stundu sarakstā, ko apstiprina izglītības iestādes direktors.
17. Izglītības iestādei ir tiesības organizēt fakultatīvās un interešu izglītības nodarbības ārpus mācību stundu laika saskaņā ar fakultatīvo un interešu izglītības nodarbību sarakstu, ko apstiprina izglītības iestādes direktors.
18. Izglītības iestāde piedāvā konsultācijas un individuālās nodarbības visiem izglītojamajiem, kuriem nepieciešama palīdzība mācību priekšmeta satura apguvē vai ir vēlme padziļināti apgūt kādu no mācību priekšmetiem.
19. [bookmark: p2][bookmark: p-189110]Izglītojamo apmācību ārpus izglītības iestādes organizē saskaņā ar Ministru kabineta noteikumiem.
20. Izglītības iestāde nosaka vienotu izglītojamo sasniegumu vērtēšanas kārtību, ievērojot valsts izglītības standartā noteiktos vērtēšanas pamatprincipus.
21. Izglītojamo uzņemšana, pārcelšana nākamajā klasē un atskaitīšana no izglītības iestādes vispārējās pamatizglītības pirmā posma izglītības programmas notiek Ministru kabineta noteiktajā kārtībā. 
22. Izglītības iestādē ir nodrošināta iespēja izglītojamajiem saņemt pedagoģisko palīdzību un organizēti pavadīt brīvo laiku ārpus obligātajām mācību stundām.
23. Izglītības apguvi apliecinošo dokumentu izsniegšana notiek atbilstoši normatīvajos aktos noteiktajai kārtībai.
V. Izglītojamo tiesības un pienākumi
24. Izglītojamo tiesības un pienākumi noteikti Izglītības likumā, Bērnu tiesību aizsardzības likumā, citos normatīvajos aktos un izglītības iestādes iekšējos normatīvajos aktos.
25. [bookmark: _Hlk233815283]Izglītojamais ir atbildīgs par savu rīcību izglītības iestādē atbilstoši normatīvajos aktos noteiktajam.
VI. Pedagogu un citu darbinieku tiesības un pienākumi
26. [bookmark: _Hlk233815436]Izglītības iestādi vada direktors, kuru pieņem darbā un atbrīvo no darba dibinātājs. Izglītības iestādes direktora tiesības un pienākumi ir noteikti Izglītības likumā, Vispārējās izglītības likumā, Bērnu tiesību aizsardzības likumā, Fizisko personu datu apstrādes likumā un citos normatīvajos aktos. Izglītības iestādes direktora tiesības un pienākumus precizē darba līgums un amata apraksts.
27. [bookmark: _Hlk233815511]Izglītības iestādes pedagogus un citus darbiniekus darbā pieņem un atbrīvo izglītības iestādes direktors normatīvajos aktos noteiktā kārtībā. Izglītības iestādes direktors ir tiesīgs deleģēt pedagogiem un citiem darbiniekiem konkrētu uzdevumu veikšanu.
28. [bookmark: _Hlk233815564]Pedagogu tiesības, pienākumi un atbildība noteikta Izglītības likumā, Vispārējās izglītības likumā, Bērnu tiesību aizsardzības likumā, Fizisko personu datu apstrādes likumā, Darba likumā un citos normatīvajos aktos. Pedagoga tiesības un pienākumus precizē darba līgums un amata apraksts.
29. [bookmark: _Hlk233815583]Izglītības iestādes citu darbinieku tiesības, pienākumi un atbildība noteikta Darba likumā, Bērnu tiesību aizsardzības likumā un citos normatīvajos aktos. Izglītības iestādes citu darbinieku tiesības un pienākumus precizē darba līgums un amata apraksts.
VII. Izglītības iestādes pašpārvaldes izveidošanas kārtība un kompetence
30. [bookmark: _Hlk233815771]Izglītības iestādes direktors sadarbībā ar dibinātāju nosaka izglītības iestādes organizatorisko struktūru, tai skaitā nodrošinot izglītības iestādes padomes izveidošanu un darbību. 
31. Izglītības iestādes padomes kompetenci nosaka Izglītības likums.
32. [bookmark: _Hlk233815813]Lai risinātu jautājumus, kas saistīti ar izglītojamo interesēm izglītības iestādē un līdzdarbotos izglītības iestādes darba organizēšanā un mācību procesa pilnveidē, izglītības iestādes padome ir tiesīga veidot interešu grupas un institūcijas, tajā iesaistot izglītības iestādes izglītojamos un viņu vecākus. Minēto institūciju un interešu grupu darbību nosaka izglītības iestādes padomes izdots reglaments, kas saskaņots ar izglītības iestādes direktoru.
33. [bookmark: _Hlk233815982]Izglītības programmās noteikto prasību īstenošanas kvalitātes nodrošināšanai mācību priekšmetu pedagogi tiek apvienoti metodiskajās komisijās, kuras darbojas saskaņā ar šo nolikumu un izglītības iestādes iekšējiem normatīvajiem aktiem. Metodisko komisiju darbu koordinē izglītības iestādes direktora vietnieki.
34. [bookmark: _Hlk233816042]Izglītojamie pēc savas iniciatīvas ar pedagogu un izglītības iestādes direktora atbalstu veido izglītojamo padomi, lai risinātu jautājumus, kas saistīti ar izglītojamo interesēm izglītības iestādē un līdzdarbotos izglītības iestādes darba organizēšanā. Izglītojamo padome ir koleģiāla izglītojamo institūcija. Tās darbību nosaka izglītojamo padomes noteikumi.
VIII. Izglītības iestādes pedagoģiskās padomes izveidošanas kārtība un kompetence
35. [bookmark: _Hlk233816136]Izglītības iestādes pedagoģiskās padomes izveidošanas kārtību, darbību un kompetenci nosaka Vispārējās izglītības likums un citi normatīvie akti.
36. [bookmark: _Hlk233816160]Izglītības iestādes pedagoģisko padomi vada izglītības iestādes direktors.
[bookmark: _Hlk233816359]IX. Izglītības iestādes iekšējo normatīvo aktu pieņemšanas kārtība un administratīvo aktu vai faktiskās rīcības apstrīdēšanas kārtība
[bookmark: _Hlk233816792]37.	Izglītības iestāde saskaņā ar Izglītības likumā, Vispārējās izglītības likumā un citos normatīvajos aktos un šajā nolikumā noteikto patstāvīgi izstrādā un izdod iekšējos normatīvos aktus.
[bookmark: _Hlk233816882]38.	Izglītības iestādes izdotu administratīvo aktu vai faktisko rīcību persona var apstrīdēt Jelgavas izglītības pārvaldē, iesniedzot iesniegumu Administratīvā procesa likuma noteiktajā kārtībā.
X. Izglītības iestādes saimnieciskā darbība, finansēšanas avoti un kārtība
[bookmark: _Hlk233816969]39.	Izglītības iestāde ir patstāvīga finanšu, saimnieciskajā un citā darbībā saskaņā ar Izglītības likumā un citos normatīvajos aktos, kā arī šai nolikumā noteikto. 
[bookmark: _Hlk233817019]40.	Atbilstoši normatīvajos aktos noteiktajam izglītības iestādes direktors, saskaņojot ar dibinātāju, ir tiesīgs slēgt ar juridiskām un fiziskām personām līgumus par dažādu izglītības iestādei nepieciešamo darbu veikšanu un citiem pakalpojumiem, ja tas netraucē izglītības programmu īstenošanu.
[bookmark: _Hlk233817049]41.	Dibinātājs nodrošina finansējumu izglītības iestādes nepārtrauktai darbībai. Valsts piedalās izglītības iestādes finansēšanā normatīvajos aktos noteiktā kārtībā.
[bookmark: _Hlk233817079]42.	Izglītības iestādes finansēšanas avotus nosaka Izglītības likums, Vispārējās izglītības likums un citi normatīvie akti.
43.	Izglītības iestāde var saņemt papildu finanšu līdzekļus:
43.1.	ziedojumu un dāvinājumu veidā;
43.2.	sniedzot maksas pakalpojumus saskaņā ar dibinātāja lēmumu; 
43.3.	no citiem ieņēmumiem.
[bookmark: _Hlk233817139]XI.	Izglītības iestādes nolikuma un tā grozījumu pieņemšanas kārtība
[bookmark: _Hlk233817183]44.	Izglītības iestāde, pamatojoties uz Izglītības likumu un Vispārējās izglītības likumu, izstrādā izglītības iestādes nolikumu. Izglītības iestādes nolikumu apstiprina dibinātājs.
[bookmark: _Hlk233817210]45.	Grozījumus izglītības iestādes nolikumā var izdarīt pēc izglītības iestādes dibinātāja iniciatīvas, izglītības iestādes direktora, izglītības iestādes padomes vai pedagoģiskās padomes priekšlikuma. Grozījumus nolikumā apstiprina izglītības iestādes dibinātājs.
[bookmark: _Hlk233817243]46.	Izglītības iestādes nolikumu un grozījumus nolikumā izglītības iestāde aktualizē Valsts izglītības informācijas sistēmā normatīvajos aktos noteiktajā kārtībā.
XII. Citi jautājumi
[bookmark: _Hlk233817343]47. Saskaņā ar normatīvajiem aktiem un dibinātāja noteikto kārtību izglītības iestāde veic dokumentu un arhīva pārvaldību, tostarp veicot fizisko personu datu apstrādi saskaņā ar Eiropas parlamenta un Padomes 2016. gada 27. aprīļa regulu (ES) 2016/679 par fizisku personu aizsardzību attiecībā uz personu datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) un Fizisko personu datu apstrādes likumu. 
[bookmark: _Hlk233817366]48. Izglītības iestāde savā darbībā nodrošina izglītības jomu reglamentējošajos normatīvajos aktos noteikto mērķu sasniegšanu, vienlaikus nodrošinot izglītojamo tiesību un interešu ievērošanu un aizsardzību.

